পুনর্গঠন: বিডিআর গঠন নিয়ে আদালত মতামত দিয়েছেন। এতে বলা হয়, রাইফেলস আইন ১৯৭৬ সংশোধন করে আর্মি আইনের আদলে বিডিআর বাহিনী গঠন করতে হবে। বিডিআরের বিভাগীয় পদ বাতিল করে নতুন করে পৃথক অফিসার শ্রেণী গঠন করার সুপারিশ করা হয়। তদন্ত আদালত বিডিআরের দোকান বরাদ্দ, দরবার হল বরাদ্দ, অপারেশন ডাল-ভাত, পুকুর ইজারাসহ বিভিন্ন ঘটনা পৃথকভাবে তদন্ত করার সুপারিশ করেছে। বাহিনীর নির্ধারিত কাজের বাইরে অন্য কোনো কাজে না জড়ানোর সুপারিশ করা হয়েছে।